**Kārtība vecākiem, kuru bērni apmeklē**

**Liepājas pirmsskolas izglītības iestādi „Stārķis”**

 Liepājas pirmsskolas izglītības iestādes „Stārķis” (turpmāk tekstā – p.i.i.) darba laiks ir piecas darba dienas nedēļā no plkst. 7:00 līdz plkst. 19:00.

Grupu darba laiks no plkst. **7:00** līdz plkst. **18:00**.\*

*\*Saskaņā ar apstiprināto “Dežūrgrupu darba grafiku” katru darba dienu no plkst. 18:00 līdz plkst. 19:00 strādā dežūrgrupa.*

**1. Bērnu uzņemšana p.i.i. „Stārķis”**

Bērns tiek uzņemts p.i.i. iesniedzot:

1.1. P.i.i. vadītājai iesniegumu par bērna uzņemšanu p.i.i. un bērna dzimšanas apliecības kopiju (uzrādot oriģinālu);

1.2. P.i.i. medicīnas māsai bērna medicīnisko karti ar ziņām par bērna dispanserizāciju, profilaktiskajām potēm un veselības stāvokļa novērtējumu.

**2. Organizatoriski administratīvie pienākumi**

2.1. Lai nodrošinātu bērna pilnvērtīgu audzināšanu un izglītošanu, bērnu uz p.i.i. jāatved līdz plkst. 8:45.

2.2. Ja bērnus nav iespējams atvest uz p.i.i. līdz 8:30, tad viņš jānodrošina ar brokastīm mājās.

2.3 Vecākiem vai personām, kuras atved bērnu uz p.i.i. bērns obligāti jānodod grupas p.i. skolotājai vai dežūradministratoram, kurš šajā dienā pieņem bērnus, pretējā gadījumā p.i.i. neatbild par bērna dzīvību un veselību.

2.4. Bērnu var izņemt no p.i.i. ne vēlāk kā līdz plkst. 18:45.

2.5. ***Aizliegts:***

*2.5.1.*Bērnu no p.i.i. izņemt iereibušām personām.

*2.5.2.* Bērnu no p.i.i. izņemt bērnam, kurš nav sasniedzis 13 gadu vecumu.

*2.5.3.* Personām, kuras nav uzrādītas grupas ziņu kartītē vai arī, ja par šīm personām grupas p.i. skolotāja nav iepriekš personīgi brīdināta.

*2.5.4.* Bērnam vienam pašam atstāt p.i.i., lai ietu mājās.

*2.5.5.* Bērnam uz iestādi līdzi dot materiāli vērtīgus priekšmetus – tādus kā dārgas rotaļlietas, mobilos telefonus, viedpulksteņus, sporta kameras, juvelierizstrādājumus no dārgmetāla u.c., kā arī priekšmetus un rotaļlietas, kas var apdraudēt bērnu drošību un veselību. Lai noteiktu bērnam līdzi iedoto mantu atbilstību šim punktam, vecākiem par to jākonsultējas ar iestādes grupas pedagogu. Pretējā gadījumā iestāde par šādām bērna piederošām mantām atbildību neuzņemas.

2.6. Atvedot bērnu uz p.i.i. vecākiem ir jāinformē p.i. skolotāju vai medicīnas māsu par bērna veselības stāvokli.

2.7. Vecākiem savlaicīgi jāpilda p.i.i. medicīnas māsas norādījumi (speciālistu apmeklējumi, profilaktiskas potes), pretējā gadījumā bērns p.i.i. netiek pieņemts.

2.8. ***Ja bērns neapmeklē p.i.i.:***

*2.8.1.* Slimības gadījumā – jābrīdina medicīnas māsu vai p.i. skolotāju pirmajā slimības dienā līdz plkst. 8:30 pa tālruni: 634 42726, 28331642 vai personīgi ierodoties p.i.i.

*2.8.2.* Ģimenes apstākļu dēļ – jāiesniedz vadītājai iesniegumu iepriekšējā dienā līdz plkst. 12.00.

*2.8.3.* Vienu dienu karantīnas laikā un infekcijas slimību laikā obligāti p.i.i. medicīnas māsai jāiesniedz ārsta izziņa par bērna veselības stāvokli.

2.9. Par bērna atgriešanos p.i.i. pēc pārtraukuma (slimība, atvaļinājums u.c.) jāpaziņo p.i.i. medicīnas māsai vai dežūradministratoram iepriekšējā dienā līdz plkst. 8:30.

2.10. Bērns uz p.i.i. ir jāatved tīrs, apkopts, kārtīgā bērnam atbilstošā un ērtā apģērbā, kuru bērns var viegli uzģērbt, noģērbt, aizpogāt un aizsaitēt.

2.11. Vecākiem bērns jānodrošina ar viņa izglītošanai nepieciešamajiem individuāliem mācību līdzekļiem, sporta tērpu un apaviem nodarbībām laukā un telpās.

2.12. Vecākiem obligāti jāapmeklē vecāku sapulces un citi p.i.i. organizētie pasākumi vecākiem.

2.13. Vecākiem jāpiedalās grupas rotaļu laukumu un grupas telpu labiekārtošanā (iespēju robežās), kā arī jāpiedalās mācību un rotaļu bāzes papildināšanā un atjaunošanā.

2.14. ***Vecākiem ir tiesības:***

*2.14.1.* Saņemt jebkuru informāciju par bērna audzināšanu, izglītošanu un attīstību pie grupas p.i. skolotājas un/vai p.i.i. vadītājas, medicīnas māsas, vadītājas vietnieces izglītības jomā, vecāku pieņemšanas laikā.

*2.14.2.* Iesniegt savus priekšlikumus, aizrādījumus vai pretenzijas par grupas personāla darbu p.i.i. vadītājai personīgi vai izmantojot foajē novietoto pastkastīti.

**3. Kārtība, kā tiek veikti norēķini ar vecākiem par bērna ēdināšanu p.i.i.**

3.1. Noteikta maksa par viena bērna ēdināšanu p.i.i.:

bērnam vecumā no 1,5 līdz 2 gadiem - 2,43 euro, ko veido vecāku maksa 2,14 euro un pašvaldības līdzfinansējums 0,29 euro, ar nosacījumu, ka bērna un vismaz viena no bērna likumiskajiem pārstāvjiem dzīvesvieta deklarēta Liepājas pašvaldības administratīvajā teritorijā; bērnam vecumā no 3 līdz 6 gadiem - 2,86 euro, ko veido vecāku maksa 2,57euro un pašvaldības līdzfinansējums 0,29 euro, ar nosacījumu, ka bērna un viena no bērna likumiskajiem pārstāvjiem dzīvesvieta deklarēta Liepājas pašvaldības administratīvajā teritorijā.

(Ja bērna un vismaz viena no bērna likumiskajiem pārstāvjiem dzīvesvieta nav deklarēta Liepājas pašvaldības administratīvajā teritorijā, ēdināšanas maksas līdzfinansējums 0,29 euro apmērā no pašvaldības netiek piešķirts un bērna likumiskajam pārstāvim jāmaksā pilna ēdināšanas maksa).

3.2. Vecākiem ir tiesības saņemt ēdināšanas maksas atvieglojumu p.i.i. 50% apmērā:

* Bērnam, kura ģimenei ir piešķirts trūcīgas vai maznodrošinātas ģimenes statuss;
* Bērnam, kura ģimene audzina 3 bērnus vecumā līdz 16 gadiem (bet, ja kāds no bērniem turpina mācības vispārējās izglītības vai profesionālās izglītības vai profesionālās izglītības iestādē dienas maiņā, tad līdz dienai, kad viņš sasniedzis 20 gadu vecumu vai stājies laulībā).
* Bērnam, kura ģimenei izsniegts atzinums par atvieglojumu piešķiršanas nepieciešamību no Liepājas pilsētas Domes Sociālā dienesta.

3.3. Vecākiem ir tiesības saņemt ēdināšanas maksas atvieglojumu p.i.i. 100% apmērā:

* Bērnam, kuram ir noteikta invaliditāte;
* Bērnam, kurš atrodas aizbildnībā;
* Bērnam, kura ģimene audzina 4 vai vairāk bērnus līdz 16 gadiem (bet, ja kāds no bērniem turpina mācības vispārējās izglītības vai profesionālās izglītības vai profesionālās izglītības iestādē dienas maiņā, tad līdz dienai, kad viņš sasniedzis 20 gadu vecumu vai stājies laulībā).

3.4. Elektroniskā vai rakstiskā veidā saņemto kvīti par bērna ēdināšanu, jāapmaksā līdz katra mēneša 20. datumam.

3.5. Apmaksāto kvīti jāuzrāda personīgi grupas p.i. skolotājai.

3.6. Vecākiem, aizejot ikgadējā atvaļinājumā (ja tas nesakrīt ar iestādes slēgšanu vasaras laikā), p.i.i. vadītājai jāiesniedz iesniegums iepriekšējā dienā līdz plkst. 8:30 un jāuzrāda apmaksātu kvīti par bērna ēdināšanu p.i.i.

**4. Iemesli bērna atskaitīšanai no p.i.i.**

4.1. ***Bērnu no p.i.i. atskaita, ja:***

*4.1.1.* Bērna veselības stāvoklis pēc ārstu komisijas slēdziena nepieļauj bērna atrašanos vispārējā tipa pirmsskolas izglītības iestādē.

*4.1.2.* Ja bērns bez attaisnojoša iemesla ilgāk nekā vienu mēnesi neapmeklē p.i.i.

*4.1.3.* Ja vecāki noteiktajā termiņā (līdz katra mēneša 20. datumam) nav samaksājuši par bērna ēdināšanu p.i.i.

*4.1.4.* Ja vecāki sistemātiski nepilda p.i.i. vecāku iekšējās kārtības noteikumus.

4.2. Par bērna atskaitīšanu vecāki tiek brīdināti 7 kalendārās dienas pirms bērna atskaitīšanas no p.i.i.

4.3. Ja vecāki bērnu no p.i.i. izņem ģimenes vai citu apstākļu dēļ, bērna dokumentus – medicīnisko karti un bērna personas lietu izsniedz pēc apmaksātas kvīts uzrādīšanas.

Vadītāja A. Koliškina

*Jakubova 63442726*

Šis dokuments ir parakstīts ar drošu elektronisko parakstu un satur laika zīmogu